మాధవరం కృష్ణారావు

మాధవరం కృష్ణారావు, తెలంగాణ రాష్ట్ర రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున కూకట్‌పల్లి శాసనసభ నియోజకవర్గం శాసనసభ్యుడిగా ప్రాతినిధ్యం వహిస్తున్నాడు.

జననం 
కృష్ణారావు 1967, ఫిబ్రవరి 19న నారాయణరావు, సక్కుబాయి దంపతులకు తెలంగాణ రాష్ట్రం, రంగారెడ్డి జిల్లాలోని  కూకట్ పల్లిలో జన్మించాడు. 9వ తరగతి వరకు చదువుకున్నాడు.

వ్యక్తిగత జీవితం 
కృష్ణారావుకు లక్ష్మీబాయితో వివాహం జరిగింది. వారికి ఒక కుమారుడు, ఒక కుమార్తె ఉన్నారు.

రాజకీయ జీవితం 
కృష్ణారావు కూకట్ పల్లి జిహెచ్ఎంసి  వైస్ చైర్మన్ గా పనిచేశాడు. 46 సంవత్సరాల వయస్సులో 2014లో తెలుగుదేశం పార్టీ తరపున కూకట్‌పల్లి శాసనసభ నియోజకవర్గం నుంచి పోటీచేసి, తెలంగాణ రాష్ట్ర సమితి అభ్యర్థి గొట్టిముక్కల పద్మారావు పై గెలుపొందాడు. అటుతర్వాత తెలంగాణ రాష్ట్ర ముఖ్యమంత్రి కల్వకుంట్ల చంద్రశేఖరరావు చేస్తున్న అభివృద్ధిని చూసి 2015, మే 30న తెలుగుదేశం పార్టీకి రాజీనామా చేసి, తెరాసలో చేరాడు. మాధవరం కృష్ణారావు 2018 అసెంబ్లీ ఎన్నికల్లో తెలంగాణ రాష్ట్ర సమితి పార్టీ తరపున కూకట్‌పల్లి నియోజకవర్గం నుండి పోటీ చేసి రెండవసారి ఎమ్మెల్యేగా గెలిచాడు. ఆయన 2018లో శాసనసభలో పబ్లిక్ ఎస్టిమేట్స్ కమిటీ (పీఈసీ) సభ్యుడిగా ఉన్నాడు.

మూలాలు 

తెలంగాణ రాష్ట్ర సమితి రాజకీయ నాయకులు
తెలంగాణ రాజకీయ నాయకులు
రాజకీయ నాయకులు
జీవిస్తున్న ప్రజలు
రంగారెడ్డి జిల్లా రాజకీయ నాయకులు
1967 జననాలు
రంగారెడ్డి జిల్లా వ్యక్తులు
తెలంగాణ శాసన సభ్యులు (2014)
తెలంగాణ శాసన సభ్యులు (2018)
పార్టీలు ఫిరాయించిన రాజకీయ నాయకులు